Izziņa par atzinumos sniegtajiem iebildumiem

|  |
| --- |
| **Likumprojekta “Grozījumi likumā “Par Piesārņojumu”” un tā sākotnējās ietekmes novērtējuma ziņojumam (anotācijai)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2020. gada 28. aprīlis |
|  |  |
| Saskaņošanas dalībnieki | Ekonomikas ministrija (15.04.2020.)Latvijas Pašvaldību Savienība (15.04.2020.)Aizsardzības ministrija (16.04.2020.)Satiksmes ministrija (17.04.2020.)Tieslietu ministrija (20.04.2020.)Latvijas Lielo pilsētu asociācija (21.04.2020.)Finanšu ministrija (27.04.2020.)Ekonomikas ministrija (30.04.2020.)Latvijas Pašvaldību Savienība (05.05.2020.)Latvijas Lielo pilsētu asociācija (07.05.2020.)Satiksmes ministrija (07.05.2020.)Finanšu ministrija (07.05.2020.)Tieslietu ministrija (08.05.2020.) |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 11. | **Likumprojekta 2. pants:**“(2) Emisijas kvotas derīgums ir atkarīgs no tā izdošanas perioda:1) 32.2 panta 1.1 daļas 3. punktā noteiktā perioda laikā izdotās kvotas ir beztermiņa;2) 32.2 panta 1.1 daļas 4. punktā noteiktā perioda laikā izdotās kvotas ir derīgas tajos 10 kalendārajos gados, kuros tās ir izdotas.”.**Likumprojekta anotācijas I sadaļas 2. punkta sadaļa:**“Šobrīd emisijas kvotas, kas tika piešķirtas, sākot ar 2013. gada 1. janvāri, balstoties uz Latvijas normatīvo regulējumu, ir derīgas astoņu gadu ilgos periodos. Šis derīguma termiņš tika noteikts ar 2009. gada 23. aprīļa Eiropas Parlamenta un Padomes Direktīvu 2009/29/EK, ar ko Direktīvu 2003/87/EK groza, lai uzlabotu un paplašinātu Kopienas siltumnīcas efektu izraisošo gāzu emisiju kvotu tirdzniecības sistēmu. Direktīva 2018/410 noteica jaunu emisijas kvotu derīgumu termiņu, gan ES ETS 3. periodam, gan periodiem, kas sekos. Balstoties uz izmaiņām emisijas kvotu derīguma termiņos, kas tika veiktas ar Direktīvu 2018/410, emisijas kvotas, kas tika piešķirtas, sākot ar 2013. gada 1. janvāri, ir beztermiņa, un ES ETS ceturtajā periodā izsniegtās emisijas kvotas būs derīgas tikai uz noteikto **-** desmit gadu periodu.” | **Ekonomikas ministrija, 15.04. atzinums Nr. 3.1-20/2020/85:**Likumprojekta otrā daļa neatbilst Eiropas Parlamenta un Padomes 2018. gada 14. marta direktīvas Nr. 2018/410, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814 (turpmāk – direktīva 2018/410) 1. panta 21. punktā izteiktajam Eiropas Parlamenta un Padomes 2003. gada 13. oktobra direktīvas Nr. 2013/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (turpmāk – direktīva 2003/87/EK) 13.pantam.Norādām, ka ar direktīvu 2018/410 grozītajā direktīvas 2003/87/EK 13.panta 1.teikumā ir noteikts, ka tās emisijas kvotas, kuras ir izsniegtas sākot ar 2013.gada 1.janvāri (nenorādot beigu termiņu minēto kvotu izsniegšanai), ir beztermiņa. Norādām arī, ka ar direktīvu 2018/410 grozītajā direktīvas 2003/87/EK 13. panta 2. teikumā ir skaidri norādīts, ka emisijas kvotas, kuras ir izdotas sākot ar 2021.gada 1.janvāri ir derīgas tām emisijām, kuras ir radītas no 2021.gada 1.janvāra (“Allowances issued from 1 January 2021 onwards shall …. be valid for emissions from the first year of that period onwards”), bet nav noteikts beigu periods šo emisijas kvotu derīguma termiņam. Tāpat šī informācija ir norādīta Eiropas Komisijas publicētajā priekšlikumā COM(2015) 337 final (2015/148(COD)) – “Kvotu derīgums (13. pants). Lai mazinātu administratīvos izdevumus, priekšlikumā paredzēts, ka kvotas, kas piešķirtas vienam tirdzniecības periodam, ir derīgas arī turpmākajos tirdzniecības periodos.”.Savukārt likumprojekta otrajā daļā ir noteikts, ka termiņa nav tām emisijas kvotām, kuras ir izsniegtas sākot ar 2013.gada 1.janvāri un līdz 2020.gada 31.decembrim (tātad ir iekļauts beigu termiņš minēto beztermiņa kvotu izsniegšanai), kas savukārt varētu nozīmēt, ka tās emisijas kvotas, kuras ir izsniegtas citā periodā, vairs nav beztermiņa. Tāpat arī likumprojekta otrajā daļā ir noteikts, ka emisijas kvotas, kuras ir izsniegtas sākot ar 2021.gada 1.janvāri, ir derīgas tikai tajā 10-gadu periodā, kurā šis emisijas kvotas ir izsniegtas.Ņemot vērā iepriekšminēto, kā arī to, ka minētā regulējuma īstenošana apdraudētu komersantu tiesības un iespējas darbībām Eiropas Savienības emisijas kvotu tirdzniecības sistēmā, likumprojekta 2.pantā ietvertais regulējums un atbilstošās anotācijā iekļautās sadaļas nav atbalstāmas. | **Ņemts vērā** | **Precizēta likumprojekta 2.  panta redakcija:**“(2) Emisijas kvotas derīgums ir atkarīgs no tā izdošanas perioda:1) 32.2 panta 1.1 daļas 3. punktā noteiktā perioda laikā izdotās kvotas ir beztermiņa;2) 32.2 panta 1.1 daļas 4. punktā noteiktā perioda laikā izdotās kvotas ir beztermiņa un tām tiek norādīts, kurā Eiropas Savienības Emisijas kvotu tirdzniecības sistēmas desmit gadu periodā, tās tikušas izdotas. Šīs emisijas kvotas ir derīgas emisijas kvotu nodošanai sākot no minētā perioda pirmā gada.”**Precizēta likumprojekta anotācijas redakcija:**“Šobrīd emisijas kvotas, kas tika piešķirtas, sākot ar 2013. gada 1. janvāri, balstoties uz Latvijas normatīvo regulējumu, ir derīgas astoņu gadu ilgos periodos. Šis derīguma termiņš tika noteikts ar 2009. gada 23. aprīļa Eiropas Parlamenta un Padomes Direktīvu 2009/29/EK, ar ko Direktīvu 2003/87/EK groza, lai uzlabotu un paplašinātu Kopienas siltumnīcas efektu izraisošo gāzu emisiju kvotu tirdzniecības sistēmu. Direktīva 2018/410 noteica jaunu emisijas kvotu derīgumu termiņu, gan ES ETS 3. periodam, gan periodiem, kas sekos. Balstoties uz izmaiņām emisijas kvotu derīguma termiņos, kas tika veiktas ar Direktīvu 2018/410, emisijas kvotas, kas tika piešķirtas, sākot ar 2013. gada 1. janvāri, ir beztermiņa, un ES ETS emisijas kvotas, kas izsniegtas pēc 2021. gada 1. janvāra arī būs beztermiņa, iekļaujot norādi, kurā 10-gadu periodā tās ir tikušas izdotas. Atšķirība starp kvotām, kas izdotas pirms un pēc 2021. gada 1. janvāra ir izstrādāta, lai novērstu to, ka emisijas kvotas, kuras par 2021. gadu ir piešķirtas saskaņā ar direktīvas 2003/87/EK 11. panta 2. punktu, tiek izmantotas 2020.gada saistību izpildei – emisijas kvotu nodošanai par 2020.gadā radītajām emisijām, jo konkrētā gada emisijas kvotas tiek piešķirtas ātrāk nekā ir jāveic emisijas kvotu nodošana par iepriekšējā gadā radīto emisiju apjomu.” |
| 22. | **Likumprojekta 1.pants:**1. Papildināt 17. pantu ar 2.2 daļu šādā redakcijā:“(22) Lai izstrādātu šī panta 21. daļā minēto rīcības programmu un noteiktu galvenos piesārņojuma avotus un plānotu tālāku pasākumu veikšanu, pašvaldībai ir tiesības veikt informācijas ievākšanu un apkopošanu par tās teritorijā izmantotajām apkures iekārtām, kā arī izdot saistošos noteikumus par kārtību, kādā tiek veikta šādas informācijas ievākšana.” | **Latvijas Pašvaldību savienība un Latvijas Lielo pilsētu asociācija:**1. Lai nodrošinātu pašvaldībai iegūt pilnīgu informāciju par ne tikai par apkures iekārtām, bet arī par izmantoto kurināmo, lūdzam papildināt likumprojekta 1. pantu un izteikt to šādā redakcijā: “(22) Lai izstrādātu šī panta 21. daļā minēto rīcības programmu un noteiktu galvenos piesārņojuma avotus un plānotu tālāku pasākumu veikšanu, pašvaldībai ir tiesības veikt informācijas ievākšanu un apkopošanu par tās teritorijā izmantotajām apkures iekārtām un tajās izmantotā kurināmā veidu un apjomiem, kā arī izdot saistošos noteikumus par kārtību, kādā tiek veikta šādas informācijas ievākšana.” | **Ņemts vērā** | **Precizēta likumprojekta 1.  panta redakcija:**1. Papildināt 17. pantu ar 2.2 daļu šādā redakcijā:“(22) Lai izstrādātu šī panta 21.daļā minēto rīcības programmu un noteiktu galvenos piesārņojuma avotus un plānotu tālāku pasākumu veikšanu, pašvaldībai ir tiesības veikt informācijas ievākšanu un apkopošanu par tās teritorijā izmantotajām apkures iekārtām un tajās izmantotā kurināmā veidu un apjomu. Pašvaldības dome nepieciešamības gadījumā izdot noteikumus, kuros nosaka kārtību, kādā tiek veikta informācijas ievākšana par tās teritorijā izmantotajām apkures iekārtām un tajās izmantotā kurināmā veidu un apjomu.” |
| 33. | **Likumprojekta sākotnējā redakcijā nav** | **Latvijas Pašvaldību savienība:**2. Ierosinām veikt grozījumus likumā “Par piesārņojumu”, kas izriet no likuma harmonizēšanas ar Eiropas Parlamenta un Padomes direktīvu 2002/49/EK (2002. gada 25. jūnijs) (turpmāk – Direktīva) par vides trokšņa novērtēšanu un pārvaldību: 2.1. izteikt 1. panta 13) punktu šādā redakcijā: “trokšņa kartēšana — tādu datu, kas uzrāda esošu vai prognozētu stāvokli saistībā ar troksni, izteikšanu ar trokšņa indikatoru, norādot attiecīgo spēkā esošo robežvērtību pārsniegumus, trokšņa ietekmēto cilvēku skaitu konkrētā rajonā vai to mājokļu skaitu konkrētā rajonā, uz kuriem iedarbojas troksnis, ko raksturo konkrēts trokšņa indikators”;2.2. izteikt 1. panta 14) punktu šādā redakcijā: trokšņa indikators — fizikāls lielums, ar ko raksturo to troksni vidē, kam ir saistība ar kaitīgām sekām;2.3. 1.panta 16) punktā svītrot vārdu “piemēram”, jo Direktīvā šajā punktā minētie trokšņa avoti ir kā obligāts priekšnosacījuma, nevis ilustrējošs piemērs;2.4. 18.1 panta (1) daļā vārdus “…dzelzceļa līnijām, autoceļiem un lidostām, kurās satiksmes intensitāte ir vairāk nekā 50 000 gaisa kuģu gadā,…” aizvietot ar vārdiem “… galvenajiem autoceļiem, galvenajām dzelzceļa līnijām un galvenajām lidostām…”;2.5. izteikt 18. 1 panta (3) punkta 1) apakšpunktu šādā redakcijā: “1) trokšņa indikatorus, to piemērošanas kārtību un novērtēšanas metodes.” | **Saskaņošanas laikā panākta vienošanās**Jautājumi par vides trokšņa pārvaldību (tai skaitā, terminoloģiju), vides trokšņa stratēģisko karšu un rīcības plānu izstrādi (tai skaitā, Eiropas Parlamenta un Padomes 2002. gada 25. jūnija direktīvas 2002/49/EK par vides trokšņa novērtēšanu un pārvaldību direktīvas (direktīva 2002/49/EK) prasību pārņemšanu, kā arī direktīvu prasību pārņemšanu ar kuru tiek grozīta direktīva 2002/49/EK) ir noregulēti Ministru kabineta 2014.gada 7. janvāra noteikumos Nr. 16 “Trokšņa novērtēšanas un pārvaldības kārtība”Uzsveram, ka šobrīd tiek virzīts informatīvais ziņojums “Par vides trokšņa regulējumu” (VSS-98), kura ietvaros tiks izvērtēta nepieciešamību izdarīt grozījumus normatīvajos aktos vai jaunu normatīvo aktu izdošana. |  |
| 4. | **Likumprojekta 1.pants:**1. Papildināt 17. pantu ar 2.2 daļu šādā redakcijā:“(22) Lai izstrādātu šī panta 21. daļā minēto rīcības programmu un noteiktu galvenos piesārņojuma avotus un plānotu tālāku pasākumu veikšanu, pašvaldībai ir tiesības veikt informācijas ievākšanu un apkopošanu par tās teritorijā izmantotajām apkures iekārtām, kā arī izdot saistošos noteikumus par kārtību, kādā tiek veikta šādas informācijas ievākšana.” | **Tieslietu ministrija, 20.04. atzinums Nr. 1-9.1/401:**1. Lūdzam likumprojekta 1. pantā ietverto pilnvarojumu izdot pašvaldību saistošos noteikumus izteikt saskaņā ar Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 54. punktu. | **Ņemts vērā** | **Precizēta likumprojekta 1.  panta redakcija:**1. Papildināt 17. pantu ar 2.2 daļu šādā redakcijā:“(22) Lai izstrādātu šī panta 21.daļā minēto rīcības programmu un noteiktu galvenos piesārņojuma avotus un plānotu tālāku pasākumu veikšanu, pašvaldībai ir tiesības veikt informācijas ievākšanu un apkopošanu par tās teritorijā izmantotajām apkures iekārtām un tajās izmantotā kurināmā veidu un apjomu. Pašvaldības dome nepieciešamības gadījumā izdot noteikumus, kuros nosaka kārtību, kādā tiek veikta informācijas ievākšana par tās teritorijā izmantotajām apkures iekārtām un tajās izmantotā kurināmā veidu un apjomu.” |
| 5. | **Likumprojekta anotācijas V. sadaļas 1. tabulas sadaļa attiecībā uz rīcības brīvības izmantošanu:**Ar Likumprojektu ir pārņemtas Direktīvas 2018/410 prasības saistībā ar 1. panta 21. punktā izteikto 13. pantu. | **Tieslietu ministrija, 20.04. atzinums Nr. 1-9.1/401:**2. Lūdzam svītrot informāciju projekta anotācijas V sadaļas 1. tabulā attiecībā uz rīcības brīvības izmantošanu, jo Eiropas Parlamenta un Padomes 2018. gada 14. marta Direktīvas (ES) 2018/410, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814, 1. panta 21. punkts neparedz dalībvalsts rīcības brīvību. | **Ņemts vērā** | **Svītrota informācija likumprojekta anotācijas V sadaļas 1. tabulā attiecībā uz rīcības brīvības izmantošanu** |
| 6. | **Likumprojekta 2.  panta redakcija:**“(2) Emisijas kvotas derīgums ir atkarīgs no tā izdošanas perioda:1) 32.2 panta 1.1 daļas 3. punktā noteiktā perioda laikā izdotās kvotas ir beztermiņa;2) 32.2 panta 1.1 daļas 4. punktā noteiktā perioda laikā izdotās kvotas ir beztermiņa un tām tiek norādīts, kurā Eiropas Savienības Emisijas kvotu tirdzniecības sistēmas desmit gadu periodā, tās tikušas izdotas. Šīs emisijas kvotas ir derīgas emisijas kvotu nodošanai sākot no minētā perioda pirmā gada.” | **Ekonomikas ministrija, 30.04. atzinums Nr. 3.1-20/2020/97**Priekšlikums:Vienlaikus Ekonomikas ministrija izsaka priekšlikumu Vides aizsardzības un reģionālās attīstības ministrijai precizēt likumprojekta otrajā daļā izteikto likuma “Par piesārņojumu” 32.2 panta otrās daļas 2. punkta 2. teikumu, lai viennozīmīgi būtu skaidrs, ka emisijas kvotas var nodot, atskaitoties par konkrētā perioda pirmajā gadā radīto emisiju apjomu, jo šobrīd šis teikums vairāk ir saprotams tā, ka emisijas kvotas jau var sākt nodot minētā perioda pirmajā gadā, t.i. 2021.gadā. Līdz ar to Ekonomikas ministrija ierosina minētajā teikumā noteikt, ka “emisijas kvotas ir derīgas emisijas kvotu nodošanai, sākot ar minētā perioda otro gadu”, vai noteikt, ka “emisijas kvotas ir derīgas emisijas kvotu nodošanai par to emisiju apjomu, kas radīts sākot no minētā perioda pirmā gada”. | **Ņemts vērā** | **Precizēta likumprojekta 2.  panta redakcija:**“(2) Emisijas kvotas derīgums ir atkarīgs no tā izdošanas perioda:1) 32.2 panta 1.1 daļas 3. punktā noteiktā perioda laikā izdotās kvotas ir beztermiņa;2) 32.2 panta 1.1 daļas 4. punktā noteiktā perioda laikā izdotās kvotas ir beztermiņa un tām tiek norādīts, kurā Eiropas Savienības Emisijas kvotu tirdzniecības sistēmas desmit gadu periodā, tās tikušas izdotas. Šīs emisijas kvotas ir derīgas emisijas kvotu nodošanai par to emisiju apjomu, kas radīts sākot no minētā perioda pirmā gada.” |

Atbildīgā amatpersona:

Leimane 67026528

Liza.Leimane@varam.gov.lv